Най-честата причина, поради която родителите предпочитат да разполагат с кантар за бебето у дома е спокойствието, което им осигурява той. С негова помощ, те могат да следят наддаването на мъничето по всяко време.
Освен за тяхното спокойствие обаче, кантарът за бебето е изключително полезен, когато бебенцето ви е мъничко или не можете да прецените дали се храни добре. Най-често, в тези случаи се препоръчва поставянето на мъничето на кантар за бебе след всяко хранене, за да следите не само неговото тегло, но и количеството мляко, което е изяло.
Много от мъниците в първите месеци от живота си страдат от рефлукс (връщане на част от млякото), което допълнително притеснява родителите. Кантарът за бебе ще ви помогне да разберете дали мъничето наддава въпреки рефлукса, без да е необходимо да чакате месечната консултация или често да посещавате докторския кабинет за измерване.
Изключвайки медицинските причини, поради които може да ви се наложи да притежавате кантар за бебе у дома, то той си остава една страхотна вещ, с която цифром да потвърдите “пухкавите бузки” на мъничето.